
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 475 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός αποζημίωσης μελών Μικτής Ομάδας Εργασίας 
στην Ειδική Υπηρεσία Επιθεωρητών Περιβάλλοντος 
(Ε.Υ.Ε.Π.) για την οργάνωση, το συντονισμό κεντρικών, 
περιφερειακών και νομαρχιακών υπηρεσιών ελέγχου 
και τη διενέργεια ελέγχων και επιθεωρήσεων σε έργα 
και δραστηριότητες του Δημοσίου, ευρύτερου δημό¬ 
σιου τομέα, της τοπικής αυτοδιοίκησης και του ιδιωτι¬ 


κού τομέα για την τήρηση περιβαλλοντικών όρων 1 

Συγκρότηση Ομάδας Εργασίας στο Υπουργείο Εθνικής 

Παιδείας και Θρησκευμάτων. 2 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδημαϊκό 
έτος 2003 - 2004 ύστερα από ένσταση εκδότη επί της 

αρχικής τιμής κοστολόγησης που έγινε δεκτή. 3 

Έγκριση απόφασης του Δ.Σ. της Ανώνυμης Εταιρείας 
«Οργανισμός Προβολής Ελληνικού Πολιτισμού Α.Ε.» 

σχετικά με τροποποίηση του Οργανισμού της. 4 

Καθορισμός αποζημίωσης των μελών της Επιτροπής 
Ελέγχου Καταλληλότητας Κτιριακών Εγκαταστάσε¬ 
ων Μουσικών Εκπαιδευτηρίων. 5 

Τροποποίηση της 36453/14.7.2000 απόφασης «Σύστα¬ 
ση Επιτροπών στο Υπουργείο Πολιτισμού». 6 

Καθορισμός αποζημίωσης των μελών της Ομάδας Ερ¬ 
γασίας για το έργο «Αποκατάσταση και Εκσυγχρονι¬ 
σμός Ζαππείου Μεγάρου - Β' Φάση». 7 


Α) Ανάκληση της ΥΑΥΠΠΟ/ΔΙΛΑΠ/Γ71858/38496/ 4.7.94 
ΦΕΚ613/τ. Β'/ 8.8.94 ως προς τον χαρακτηρισμό ως 
διατηρητέου μνημείου του βοηθητικού κτίσματος 
(αποθήκη) ιδιοκτησίας Χρ. Χατζή στην πάροδο Προ¬ 
κοπίου 27 Β) Εμμονή στην παραπάνω απόφαση ως 
προς το χαρακτηρισμό του κτιρίου ιδιοκτησίας Χρ. 
Χατζή στην πάροδο Προκοπίου 27 στο Κοτρώνι Πα- 
τρών και ορισμός ζώνης προστασίας στα όρια ιδιο¬ 
κτησίας όπως σημειώνεται στο συνημμένο τοπογρα- 


φικό διάγραμμα, με τα στοιχεία ΑΒΗΖΑ. 8 

Καθιέρωση και έγκριση υπερωριακής νυχτερινής και 
εξαιρέσιμων ημερών εργασίας μόνιμου και ιδιωτικού 
δικαίου αορίστου χρόνου προσωπικού του Δήμου για 

το έτος 2004. 9 

Μεταβίβαση αρμοδιοτήτων και δικαιώματος υπογρα¬ 
φής στους Αντιπρυτάνεις του Ιονίου Πανεπιστημίου, 
Προέδρους Τμημάτων. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 88029/22184/03/2004 
υπουργική απόφαση. 11 


ΑΠΟΦΑΣΕΙ Σ 

Αριθ. 2/10687/0022 (1) 

Ορισμός αποζημίωσης μελών Μικτής Ομάδας Εργασίας 
στην Ειδική Υπηρεσία Επιθεωρητών Περιβάλλοντος 
(Ε.Υ.Ε.Π.) για την οργάνωση, το συντονισμό κεντρικών, 
περιφερειακών και νομαρχιακών υπηρεσιών ελέγχου και 
τη διενέργεια ελέγχων και επιθεωρήσεων σε έργα και 
δραστηριότητεςτου Δημοσίου, ευρύτερου δημόσιου το¬ 
μέα, της τοπικής αυτοδιοίκησης και του ιδιωτικού τομέα 
για την τήρηση περιβαλλοντικών όρων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 9 του Νόμου 2947/2001 «θέ¬ 
ματα Ολυμπιακής Φιλοξενίας, Έργων Ολυμπιακής Υποδο¬ 
μής και άλλες διατάξεις» (Α' 228). 

2. Τις διατάξεις της παρ. 3του άρθρου 4του Ν. 2860/2000. 

3. Τις διατάξεις του Ν. 1558/85 (ΦΕΚ 137 Α) «Κυβέρνηση 
και Κυβερνητικά Όργανα» και ειδικότερα τις διατάξεις του 
άρθρου 29Α όπως προστέθηκε με το άρθρο 27 του Ν. 
2081/92 (ΦΕΚ 154 Α) καιτο γεγονός ότι από τις διατάξεις αυ¬ 
τές δεν προκαλείται δαπάνη σε βάρος του Κρατικού Προϋ¬ 
πολογισμού. 

4. Την 2/74260/0004/15.10.99 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του Ν. 
1943/91 κλπ.». 

5. Τις διατάξεις του άρθρου 17 του Ν. 3205/2003 (Α' 297) 

«Μισθολογικές ρυθμίσεις λειτουργών του Δημοσίου, 
Ν.Π.Δ.Δ. καιΟ.Τ.Α,.κ.λ.π. 

6. Τις διατάξεις του άρθρου 17του Ν. 3193/2003. 

7. Τις διατάξεις του Π/Δ/γματος 81/21.3.2002 (ΦΕΚ 57) πε¬ 
ρί συγχωνεύσεως των Υπουργείων Εθνικής Οικονομίας και 
Οικονομικών (Α' 57). 

8. Την 1065956/863/Α0006/15.7.2003 κοινή απόφαση του 
Πρωθυπουργού και του Υπουργού Οικονομικών «Καθορι- 

σμός αρμοδιοτήτων των Υφυπουργών Οικονομικών» (Β 
985). 

9. Το Π.Δ. 4/2002( ΦΕΚ 3α/14.1.2002) περί «Εκτέλεσης 
ενεργειών Τεχνικής Βοήθειας - Στήριξης και Διαχείρισης 
των αντίστοιχων πόρων». 

ΙΟ.ΤηνΟικ. 176/17.2.2004 Απόφαση Υπουργού Περιβάλ¬ 
λοντος Χωροταξίας και Δημοσίων Έργων (Φ.Ε.Κ. 356 Β), 
αποφασίζουμε: 

1. Την αποζημίωση των μελώντης Ομάδας Εργασίας που 
ορίσθηκε με την οικ. 176/17.2.2004 απόφαση της Υπουργού 
ΠΕ.ΧΩ.Δ.Ε. για το χρονικό διάστημα από 11.2.2004 έως 
11.8.2004 με τις παρακάτω αμοιβές: 

- 600 ευρώ ανά μήνα στον Πρόεδρο της Ομάδας Εργα¬ 
σίας. 

- 510 ευρώ ανά μήνα στα μέλη της Ομάδας Εργασίας. 

- 390 ευρώ ανά μήνα στους γραμματείς της Ομάδας Ερ¬ 
γασίας. 

2. Η καταβολή της αποζημίωσης θα γίνει από τις πιστώ¬ 
σεις της Τεχνικής Βοήθειας του ΕΠΠΕΡ, κατόπιν βεβαίω¬ 
σης της Γενικής Επιθεωρήτριας της Ειδικής Υπηρεσίας Επι¬ 
θεωρητών Περιβάλλοντος (Ε.Υ.Ε.Π.) που θα πιστοποιεί την 
ολοκλήρωση των εργασιών ανά δίμηνο. Από την απόφαση 
αυτή προκαλείται δαπάνη ύψους ΕΥΡΩ 88.560. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Μαρτίου 2004 
Οι Γ ενικοί Γ ραμματείς 

Δημοσιονομικής Πολιτικής Υπουργείου Περιβάλλοντος 

Υπουργείου Οικονομίας Χωροταξίας και 

και Οικονομικών Δημοσίων Έργων 

ΙΩΑΝ. ΚΟΥΣΟΥΛΑΚΟΣ ΣΤΑΥΡΟΣ ΚΑΜ Π ΕΛΗΣ 

-♦- 

Αριθ. 22723/Δ2 (2) 

Συγκρότηση Ομάδας Εργασίας στο Υπουργείο 
Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 55 του Ν. 1566/1985. 

2. Τιςδιατάξειςτου άρθρου 2του Ν. 2621/1988. 

3. Τις διατάξειςτου Ν. 3205/2004. 

4. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8του Ν. 2129/93. 

5. Τις διατάξειςτου άρθρου 29Ατου Ν. 1558/1985, όπως 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 του Ν. 2469/1997. 

6. Το γεγονός ότι η προκαλούμενη δαπάνη, συνολικού 
ύψους 25.550 Ευρώ, καλύπτεται από τις εγγεγραμμένες πι¬ 
στώσεις στον προϋπολογισμό εξόδων του Υπουργείου 
Εθνικής Παιδείας του οικονομικού έτους 2004 (ΚΑΕ 0515 
του Φ. 19-220). 

7. Την ανάγκη παρακολούθησης και επεξεργασίας στοι¬ 
χείων για το μαθητικό και εκπαιδευτικό δυναμικό της χώρας 
και την επεξεργασία των προτάσεων των Διευθυντών Εκ¬ 
παίδευσης για τον προσδιορισμό των οργανικών και λει¬ 
τουργικών κενώντων σχολείων Δευτεροβάθμιας Εκπαίδευ¬ 
σης, αποφασίζουμε: 

Συγκροτούμε Ομάδα Εργασίας που αποτελείται από τους: 

1. Κατσαρό Αλέξιο, Γενικό Διευθυντή Διοίκησης Πρωτο¬ 
βάθμιας και Δευτεροβάθμιας Εκπαίδευσης. 

2. Παπαγεωργίου Ιωάννη, Διευθυντή Προσωπικού Δευτε¬ 
ροβάθμιας Εκπαίδευσης. 


3. Χατζηδάκη Κων/νο, Προϊστάμενο του Τμήματος Γ της 
Διεύθυνσης Προσωπικού ΔΈ. 

4. ΓούσιαΑθανάσιο, ΠροϊστάμενοτουΤμήματοςΑ'τηςΔι- 
εύθυνσης Προσωπικού ΔΈ. 

5. Ροδουσάκη Εμμανουήλ, Γραμματέα του ΚΥΣΔΕ. 

6. Παπαδόπουλο Αναστάσιο, εκπαιδευτικό του Τμήματος 
Γ της Διεύθυνσης Προσωπικού ΔΈ. 

7. Παυλόπουλο Γεώργιο, εκπαιδευτικό του Τμήματος Γ 
της Διεύθυνσης Προσωπικού ΔΈ. 

8. Ζήκο Κωνσταντίνο, Διοικητικό υπάλληλο της Διεύθυν¬ 
σης Προσωπικού ΔΈ. 

Πρόεδρο της Ομάδας ορίζουμε τον Κατσαρό Αλέξιο και 
αναπληρωτή Πρόεδροτον Παπαγεωργίου Ιωάννη. 

Γραμματέατης Ομάδας ορίζουμε τον Ζήκο Κων/νο, υπάλ¬ 
ληλο της Κ.Υ. του ΥΠΕΠΟ. 

Η Ομάδα μπορεί να συγκροτεί υποομάδες εκ των μελών 
της για την εξέταση ειδικών θεμάτων. 

Έργο της Ομάδας Εργασίας είναι η παρακολούθηση και 
επεξεργασία των στοιχείων για το μαθητικό δυναμικό και το 
εκπαιδευτικό προσωπικό της χώρας και η επεξεργασία των 
προτάσεων των Διευθυντών Εκπαίδευσης για τον προσδιο¬ 
ρισμό των οργανικών και λειτουργικών κενών των σχολείων 
της Δευτεροβάθμιας Εκπαίδευσης. 

Καθορίζουμε μηνιαία αποζημίωση 500 Ευρώ για τον Πρόε¬ 
δρο και 450 Ευρώ γιατα Μέλη καιτον Γ ραμματέατης Ομάδας 
Εργασίας μετηνπρούπόθεση ότι θαπραγματοποιηθούντου- 
λάχιστον τέσσερις(4) συνεδριάσεις κατά μήνα εκτός ωραρί¬ 
ου εργασίας .Σε περίπτωση πραγματοποίησης λιγότερων 
συνεδριάσεων, η αποζημίωση αυτή περιορίζεται ανάλογα. 

Οι εργασίες της Ομάδας αρχίζουν από 1.2.2004 και θα ολο¬ 
κληρωθούν 31.8.2004 με την υποβολή στο Υπουργείου Εθνι¬ 
κής Παιδείας και θρησκευμάτων σχετικού Πορίσματος. 

Η απόφαση αυτή, η ισχύς της οποίας αρχίζει από 1.2.2004, 
να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Φ.12.1/12192/Β3 (3) 

Τροποποίηση υπουργικής απόφασης κοστολόγησης Πανε¬ 
πιστημιακών συγγραμμάτων για το ακαδημαϊκό έτος 
2003 - 2004 ύστερα από ένσταση εκδότη επί της αρχικής 
τιμής κοστολόγησης που έγινε δεκτή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του Νόμου 1268/1982 (ΦΕΚ 87/τ. Α/ 
16.7.1982). 

β) Του άρθρου 3 του Νόμου 2174/93 (ΦΕΚ 210/τ. Α/ 
22.12.1993). 

γ) Του άρθρου 2 παράγραφος 3του Νόμου 2233/94 (ΦΕΚ 
141/τ. Α/31.8.1994). 

δ) Του άρθρου 43 παράγραφος 9 του Νόμου 2413/96 
(ΦΕΚ 124/τ. Α/17.6.1996). 

ε) Του άρθρου 3 του Νόμου 2454/96 (ΦΕΚ 7/τ. Α7 17.6.97) 

στ) Του άρθρου 29Ατου Νόμου 1558/85, όπως αυτόπρο- 
σετέθη με το άρθρο 27 του Νόμου 2081/1992 (ΦΕΚ 154/ 
τ. Α/1992). 

ζ) Της Φ. 141 /Β3/1402/1984 (ΦΕΚ 159/τ. Β/20.3.1984) 
Υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

η) Της Φ.12.1/Β3/5477/1993 (Φ.Ε.Κ. 951/Β/1993) Υπουρ¬ 
γικής απόφασης. 

θ) Της Φ. 12.1/Β3/52/1995 (Φ.Ε.Κ. 3/Β/1995) Υπουργικής 
απόφασης. 

ι) Της Φ. 12.1/Β3/1138/1996 (ΦΕΚ 210/Β/1996) κοινής 
Υπουργικής απόφασης. 

ια) Της Φ.12.1/Β3/4111/1997 (Φ.Ε.Κ. 1010/Β/97) Κοινής 
Υπουργικής απόφασης. 

ιβ) Της Φ. 12.1 /Β3/5708/1997 (ΦΕΚ 64/Β/1997) κοινής 
Υπουργικής απόφασης. 

ιγ) Της Φ.12.1/Β3/4984/1998 (ΦΕΚ 1102/Β/1998 κοινής 
Υπουργικής απόφασης. 

ιδ) Της Φ. 12.1/Β3/1432/2000 (ΦΕΚ 453/Β/2000) κοινής 
Υπουργικής απόφασης. 

ιε) Της Φ.12.1/Β3/1307/2001 (ΦΕΚ 577/Β/2001) κοινής 
Υπουργικής απόφασης. 

ιστ) Της Φ. 12.1 /Β3/2959/2001 (ΦΕΚ 1267/Β/2001) κοινής 
Υπουργικής απόφασης. 

ιζ) Της Φ. 12.1 /77716/Β3/2001 (ΦΕΚ 996/Β/2002) κοινής 
Υπουργικής απόφασης. 


ιη) Της Φ. 12.1/80871/Β3/2003 (ΦΕΚ 1140/Β/2003) κοινής 
Υπουργικής απόφασης. 

ιθ) Της ΣΤ5/16/1998 Υπουργικής απόφασης «Μεταβίβαση 
του δικαιώματος υπογραφής "Με εντολή υπουργού" στο Γε¬ 
νικό Γραμματέα... κ.λ.π.» (ΦΕΚ284/Β/1998) όπως αυτή συ¬ 
μπληρώθηκε με την αριθ. ΣΤ5/32/1988 Υπουργική απόφαση 
(ΦΕΚ 701/Β/98). 

ιστ) Της Φ. 12.1/Β3/1307/2001 (ΦΕΚ 577/Β/2001) κοινής 
Υπουργ. απόφασης. 

2. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγράφου 
1 εδάφιο (ιζ) του προοιμίου (Φ. 19.250, Κ.Α.Ε. 1123). 

3. Το 8/2004 πρακτικό της επιτροπής κοστολόγησης Πα¬ 
νεπιστημιακών συγγραμμάτων, αποφασίζουμε: 

I. Τροποποιούμε την παρακάτω υπουργική απόφαση, μό¬ 
νο ως προς τη τιμή κοστολόγησης του παρακάτω αναφερο- 
μένου συγγράμματος, ύστερα από ένσταση εκδότη επί της 
αρχικής τιμής κοστολόγησης και σύμφωνα με το πρακτικό 
8/2004 της επιτροπής κοστολόγησης πανεπιστημιακών 
συγγραμμάτων, ως εξής: 


ΠΡΑΚΤΙΚΟ 8/2004 

Α/Α 

Υ.Α. ΠΟΥ 
ΤΡΟΠΟΠΟΙΕΙΤΑΙ 

ΕΚΔΟΣΕΙΣ 

ΣΥΓΓΡΑΦΕΑΣ 

ΤΙΤΛΟΣ ΣΥΓΓΡΑΜΜΑΤΟΣ 

ΑΡΧΙΚΗ 

ΤΙΜΗ 
ΚΟΣΤΟ- 
ΛΟΓΗ- 
ΣΗΣ 

ΦΕΚ ΑΡΧΙΚΗΣ 

ΚΟΣΤΟΛΟΓΗΣΗΣ 
(Α/Α & ΣΕΛΙΔΑ) 

ΤΕΛΙΚΗ 

ΤΙΜΗ 

ΜΕΤΑ ΤΗΝ 

ΕΝΣΤΑΣΗ 

ΣΕ ΕΥΡΩ 

ΑΚΑΔΗΜΑΪΚΟ 

ΕΤΟΣ 


Φ.12.1/ 

132345/Β3/2003 

ΒΟδΙϋ 

ΕΚΔΟΤΙΚΟΣ ΟΙΚΟΣ 
ΤΖΩΡΤΖΑΚΗ 
ΑΛΕΞΙΑ-ΜΑΙΡΗ 
ΤΟΥ ΚΩΝ/Ν0Υ 
ΕΚΔΟΣΕΙΣ ΒΙΒΛΙΩΝ 

ΜΠΑΛΤΑΣ 

Γ.- 

ΠΑΠΑΣΤΑΘΟ - 
Π0ΥΛ0Υ 

Π. 

ΣΥΜΠΕΡΙΦΟΡΑ 

ΚΑΤΑΝΑΛΩΤΗ 

ΑΡΧΕΣ 

ΣΤΡΑΤΗΓΙΚΕΣ 

ΕΦΑΡΜΟΓΕΣ 

8,60 

ΦΕΚ: 1912/Β/03 
ΣΕΛ.: 26139 

Α/Α: 9 

9,30 

2003 - 2004 


II. Εγκρίνουμε την πληρωμή των I διδακτικών βιβλίων σε βά¬ 
ρος των πιστώσεων του ΥΠ.Ε.Π.Θ. με την προϋπόθεση ότι 
στην σχετική υπεύθυνη δήλωση του διδάσκοντα περί του 
αριθμού των διατεθέντων αντιτύπων, ή στην κατάσταση πλη¬ 
ρωμής, ο Πρόεδρος του Τμήματος θα βεβαιώνει ότι: 

1. Η Γ ενική Συνέλευση του Τομέα ενέκρινε τα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γ ενικής Συνέλευσης του Τ μήματος και του 
Πρυτανικού Συμβουλίου. 

3. Έγινε η διανομή τους στους φοιτητές. 

4. Γιατο ίδιο μάθημα που διανεμήθηκαν τα ανωτέρω ανα- 
φερόμενα διδακτικά βιβλία, δεν έχει διανεμηθεί και δεύτερο 
διδακτικό βιβλίο ή βοήθημα, ούτε πανεπιστημιακές παρα¬ 
δόσεις που να καλύπτουν σε ικανοποιητικό βαθμό την ύλη 
του διδασκόμενου μαθήματος. 

5. Στην περίπτωση διανομής και δεύτερου διδακτικού βιβλίου 
σύμφωνα με την παράγραφο 11 της Υ.Α. Φ. 141/ Β3/1402/1984 
όπως αυτή τροποποιήθηκε μεταγενέστερα καιεφαρμόζεται σή¬ 
μερα, αυτή έγινε κατόπιν αιτιολογημένης απόφασης της Συνέ¬ 
λευσης Τομέα του οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Μαρτίου 2004 
Με εντολή Υπουργού 

Ο Ειδικός Γραμματέας Πανεπιστημιακής Εκπαίδευσης 
ΔΙΟΝ. ΚΛΑΔΗΣ 


Αριθ. ΥΠΠΟ/ΔΟΕΠΥ/ΤΟΠΥΝΣ/18779 (4) 

Έγκριση απόφασης του Δ.Σ. της Ανώνυμης Εταιρείας «Ορ¬ 
γανισμός Προβολής Ελληνικού Πολιτισμού ΑΈ.» σχετι¬ 
κά με τροποποίηση του Οργανισμού της. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του άρθρου 6παρ. 2Ατου Ν. 2557/1997 «Θεσμοί, μέτρα 
και δράσεις πολιτιστικής ανάπτυξης» (ΦΕΚ Α' 271) όπως 
τροποποιήθηκε με την παρ. 1 του άρθρου 6 του Ν. 
2019/2000 «Ίδρυση Εταιρείας Ολυμπιακό Χωριό 2004 Α.Ε., 
προστασία Ολυμπιακών Συμβόλων και Σημάτων και άλλες 
διατάξεις» (ΦΕΚ Α' 84) και την παρ. 11 του άρθρου 1 του Ν. 
2833/2000 «Θέματα προετοιμασίας των Ολυμπιακών Αγώ¬ 
νων 2004 και άλλες διατάξεις» (ΦΕΚ Α' 150). 

β. Του άρθρου 73 παρ. 16του Ν. 3028/2002 «Γιατην προ¬ 
στασία των Αρχαιοτήτων και εν γένει της Πολιτιστικής Κλη¬ 
ρονομιάς» (ΦΕΚΑ' 153). 

γ. Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ437), όπως συμπληρώθηκε με το 
άρθρο 27του Ν. 2081/1992 (ΦΕΚΑ' 154) καιαντικαταστάθη- 
κε με το άρθρο 1 παρ. 2α του Ν. 2469/1997 (ΦΕΚΑ'38). 

2. Την ΥΠΠΟ/ΔΙΘΙΚ/Β/15333/20.3.2001 απόφασή μας, με 
την οποία εγκρίθηκε ο Οργανισμός λειτουργίας της Ανώνυ¬ 
μης Εταιρείας Προβολής της Ελληνικής Πολιτιστικής Κληρο¬ 
νομιάς ΑΈ. (ΦΕΚ Β' 317), όπως τροποποιήθηκε με τις ΥΠ- 
ΠΟ/ΔΙΟΙΚ/Β/2130/16.4.2002 (ΦΕΚ Β' 575), ΥΠΠΟ/ΔΙΟΙΚ/Β/ 

35705/28.6.2002 (ΦΕΚ Β' 812), ΥΠΠΟ/ΓΝΟΣ/4453/ 28.1.2003 
(ΦΕΚ Β' 84), ΥΠΠΟ/ΓΝΟΣ/17607/ 4.4.2003 (ΦΕΚ Β' 400) και 
ΥΠΠΟ/ΔΟΕΠΥ/ΤΟΠΥΝΣ/220/ 67192/28.11.2003 (ΦΕΚ Β' 
1808), όμοιες αποφάσεις. 

3. Την 742/9.2.2004 απόφαση του Διοικητικού Συμβουλί¬ 
ου της Ανώνυμης Εταιρείας «Οργανισμός Προβολής Ελλη¬ 
νικού Πολιτισμού Α.Ε.». 

4. Το γεγονός ότι από τις διατάξεις της απόφασης αυτής 
δεν προκαλείται επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε την 742/9.2.2004 απόφαση του Διοικητικού 
Συμβουλίου της Ανώνυμης Εταιρείας με την επωνυμία «Ορ¬ 
γανισμός Προβολής Ελληνικού Πολιτισμού Α.Ε.» με την 
οποία τροποποιείται ο Κανονισμός λειτουργίας της, ως 
ακολούθως: 

Το άρθρο 8 «Αρμοδιότητες του Εντεταλμένου Συμβού¬ 
λου», αντικαθίσταται ως εξής: 

«Άρθρο 8 

Αρμοδιότητες του Εντεταλμένου Συμβούλου 

Ο Εντεταλμένος Σύμβουλος ορίζεται με απόφαση του Δι¬ 
οικητικού Συμβουλίου και οι αρμοδιότητες του είναι αυτές 
που καθορίζονται από το Νόμο, το καταστατικό και τις σχε¬ 
τικές αποφάσεις του Διοικητικού Συμβουλίου. 

Στις αρμοδιότητες του Εντεταλμένου Συμβούλου περι¬ 
λαμβάνεται η εποπτεία της Διεύθυνσης Ψηφιακών Εφαρ¬ 
μογών, της Διεύθυνσης Αναπτυξιακών Δραστηριοτήτων, 
της Διεύθυνσης Οικονομικών Υπηρεσιών και της Διεύθυν¬ 
σης Διοικητικών Λειτουργιών. 

Τον Εντεταλμένο Σύμβουλο στην εκτέλεση των αρμοδιο¬ 
τήτων του υποστηρίζει το Γραφείο του Εντεταλμένου Συμ¬ 
βούλου, το οποίο αποτελεί υπηρεσιακή μονάδα της εται¬ 
ρείας.» 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. ΥΠΠΟ/ΔΙΟΙΚ/Δ.Π.Ε.Φ./18597/77 (5) 

Καθορισμός αποζημίωσης των μελών της Επιτροπής Ελέγ¬ 
χου Καταλληλότητας Κτιριακών Εγκαταστάσεων Μου¬ 
σικών Εκπαιδευτηρίων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 17 του Ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, Ν.Π.Δ.Δ. 

και Ο.Τ.Α. και άλλες συναφείς διατάξεις» (ΦΕΚ 

297/Α/22.12.2003) καθώς και την 2/72757/0022/ 31.12.2003 
ερμηνευτική εγκύκλιο του Γ.Λ.Κ. 

β) Της παρ. 3 του άρθρου 22 του Ν. 2362/95 «Περί Δημο¬ 
σίου Λογιστικού Ελέγχου των δαπανών του Κράτους και άλ¬ 
λες διατάξεις» (ΦΕΚ 247/Α). 

γ) Του άρθρου 27του Ν. 2081/1992 (ΦΕΚ 154//1992), με 
το οποίο προστέθηκε άρθρο 29 στο Ν. 1558/1985, όπως τε¬ 
λικά αντικαταοτάθηκε μετο άρθρο 1 του Ν. 2469/1997 (ΦΕΚ 
38/Α/14.3.97) «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

δ) Του άρθρου 40 του Ν. 849/1978 (ΦΕΚ232/Α/78) «περί 
παροχής κινήτρων δια την ενίσχυσιντης Περιφερειακής και 
Οικονομικής ανάπτυξης της Χώρας». 


ε) Της παρ. 6 του άρθρου 30 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθμι¬ 
ση θεμάτων διοίκησης» (ΦΕΚ 28/Α). 

2. Την ΥΠΠΟ/ΔΙΟΙΚ/Β/9727/23.2.1996 Υπουργική απόφα¬ 
ση «Σύσταση Τριμελούς Επιτροπής Ελέγχου Καταλληλότη¬ 
τας Κτιριακών Εγκαταστάσεων Μουσικών Εκπαιδευτη¬ 
ρίων» (ΦΕΚ 152/Β/13.3.1996). 

3. Την ΥΠΠΟ/ΔΙΟΙΚ/Β/23218/19.4.2002 απόφαση του ΥΠ- 
ΠΟ με την οποία ανανεώθηκε η θητεία των μελών της Επι¬ 
τροπής Ελέγχου Καταλληλότητας Κτιριακών Εγκαταστά¬ 
σεων Μουσικών Εκπαιδευτηρίων, όπως τροποποιήθηκε με 
τις 42922/1.8.2003 και 68610/27.11.2003 όμοιες αποφά¬ 
σεις. 

4. Το 7/11.2.2004 ΦΕΑτης Δ/νσης Μουσικής. 

5. Το 4984/18.2.2004 έγγραφο της Δ/νσης Οικονομικών 
Υποθέσεων. 

6. Το γεγονός ότι από την απόφαση αυτή προκαλείται δα¬ 
πάνη ύψους τριών χιλιάδων τετρακοσίων ενενήντα τεσσά¬ 
ρων Ευρώ, και δέκα λεπτών (3.494,10) για το έτος 2003 και 
πέντε χιλιάδων εννιακοσίων σαράντα επτά Ευρώ και είκοσι 
λεπτών (5.947,20) για το έτος 2004 και για κάθε ένα από τα 
επόμενα έτη, που θα καλυφθεί από τις πιστώσεις του τακτι¬ 
κού προϋπολογισμού του ΥΠΠΟ (ΚΑΕ 0515), αποφασίζουμε: 

1. Καθορίζουμε τον αριθμό των συνεδριάσεων και την κα¬ 
τά συνεδρίαση αποζημίωση των μελών της Επιτροπής 
Ελέγχου Καταλληλότητας Κτιριακών Εγκαταστάσεων Μου¬ 
σικών Εκπαιδευτηρίων, ως εξής: 

Α) Για το έτος 2003: 

Αριθμός συνεδριάσεων: 38 

Κατά συνεδρίαση αποζημίωση: 30,65 Ευρώ. 

Β) Για το έτος 2004 και για καθένα από τα επόμενα έτη: 

Αριθμός συνεδριάσεων: 48 

Κατά συνεδρίαση αποζημίωση: 41,3 Ευρώ, προσαυξανό¬ 
μενη με τις εκάστοτε αυξήσεις της τιμαριθμικής αναπρο¬ 
σαρμογής. 

Η απόφαση αυτή, η οποία ισχύει ένα (1) έτος πριν τη δη¬ 
μοσίευση της, να δημοσιευθεί στην Εφημερίδα της Κυβερ- 
νήσεως. 

Αθήνα, 2 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΟΙΚ/Α3/Φ.70/18610/527 (6) 

Τροποποίηση της 36453/14.7.2000 απόφασης 
«Σύσταση Επιτροπών στο Υπουργείο Πολιτισμού». 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Έχοντας υπόψη τις διατάξεις: 

α) Τηςπαραγρ. 6 του άρθρου 30 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28/Α/94). 

β) Του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο29Α στο Ν. 1558/85 (ΦΕΚ 137/ 
Α/85), όπως τελικά αντικαταοτάθηκε με το άρθρο 1 του Ν. 
2469/97 (ΦΕΚ 38/Α/97). 

γ) Της ΥΠΠΟ/ΓΝΟΣ/36453/14.7.2000 απόφασης «Σύστα¬ 
ση Επιτροπών στο Υπουργείο Πολιτισμού» (ΦΕΚ 949/ 
Β/31.7.2000). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Τροποποιούμε την ΥΠΠΟ/ΓΝΟΣ/36453/14.7.2000 από¬ 
φαση «Σύσταση Επιτροπών στο Υπουργείο Πολιτισμού» 

(ΦΕΚ 949/Β/31.7.2000) ως προς το σημείο που αφορά στη 
σύσταση της Επιτροπής για το έργο «Επιτροπή για την απο¬ 
κατάσταση και μετατροπή του Ιλίου Μελάθρου σε Νομι¬ 
σματικό Μουσείο» και ορίζουμε ότι στην Επιτροπή, μετέ¬ 
χουν έξι (6) μέλη, ως εξής: τρεις (3) Αρχαιολόγοι, ένας (1) 
Πολιτικός Μηχανικός, ένας (1) Αρχιτέκτονας, και ένας (1)) 
Συντηρητής Αρχαιοτήτων και Έργων Τέχνης. 

2. Από την δημοσίευση της παρούσας παύει να ισχύει η 
ΥΠΠΟ/ΓΝΟΣ/36453/14.7.2000 απόφαση (ΦΕΚ 949/Β/ 
31.7.2000) στο σημείο που αφορά στη σύσταση της Επι¬ 
τροπής για το έργο «Αποκατάσταση και μετατροπή του Ιλί¬ 
ου Μελάθρου σε Νομισματικό Μουσείο». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΟΙΚ/Α3/Φ70/18626/79 (7) 

Καθορισμός αποζημίωσης των μελών της Ομάδας Εργα¬ 
σίας για το έργο «Αποκατάσταση και Εκσυγχρονισμός 
Ζαππείου Μεγάρου - Β' Φάση». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 17του Ν. 3205/03 (ΦΕΚ297/Α/23.12.2003) 
«Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχώντων Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού καιτου Λιμενικού Σώματος και άλ¬ 
λες συναφείς διατάξεις». 

β) Του άρθρου 2 του Ν. 681/77 «Περί συστάσεως θέσεων 
προσωπικού και ετέρων τινών διατάξεων αφορωσών εις το 
Υπουργείο Πολιτισμού και Επιστημών». 

γ) Του άρθρου 40 του Ν. 849/78 (ΦΕΚ 232/Α/22.12.78, 
όπως συμπληρώθηκε από το άρθρο 8 του Ν. 2129/93 (ΦΕΚ 
57/Α/14.4.93), που αφορά στην αποζημίωση των συλλογι¬ 
κών οργάνων. 

δ) Του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 137/Α/ 
85), όπως τελικά αντικαταστάθηκε με το άρθρο 1 του Ν. 
2469/97 (ΦΕΚ 38/Α/97), καθώς και το γεγονός ότι από τις 
διατάξεις της παρούσας απόφασης προκαλείται δαπάνη 
ύψους δύο χιλιάδες εκατόν σαράντα οκτώ (2.148) ΕΥΡΩ για 
το χρονικό διάστημα από 1.12.2003 ως 31.12.2003 και είκο¬ 
σι πέντε χιλιάδων επτακοσίων εβδομήντα ένα (25.771) ΕΥ¬ 
ΡΩ για το χρονικό διάστημα 1.1.2004 ως31.12.2004που θα 
καλυφθεί από τις πιστώσεις του ΚΑΕ 0515 του Τακτικού 
Προϋπολογισμού του Υπουργείου Πολιτισμού. 

ε) Του Π.Δ. 191/03 «Οργανισμός Υπουργείου Πολιτι¬ 
σμού». 

2. Την ΥΠ ΠΟ/ΔΙΟΙ Κ/Α3/Φ.70/68377/27.11.2003 απόφαση, 
με την οποία συγκροτήθηκε η Ομάδα Εργασίας για το έργο 
«Αποκατάσταση και Εκσυγχρονισμός Ζαππείου Μεγάρου - 
Β' Φάση», όπως ανακοινοποιήθηκε στο ορθό στις 
22.12.2003. 

3. Την 2/80345/0004/8.11.99 κοινή Υπουργική απόφαση, 
με την οποία μεταβιβάστηκε η εξουσία υπογραφής κατά τις 
διατάξεις του άρθρου 7 παρ. 1 του Ν. 1943/91, αποφασί¬ 
ζουμε: 

1. Καθορίζουμε σε σαράντα ένα ΕΥΡΩ και 30 λεπτά (41,3) 
την κατά συνεδρίαση αποζημίωση του Προέδρου, των με¬ 


λών και της γραμματέως της Ομάδας Εργασίας για το έργο 
«Αποκατάσταση και Εκσυγχρονισμός Ζαππείου Μεγάρου - 
Β' Φάση», που συγκροτήθηκε με την ΥΠΠΟ/ΔΙΟΙΚ/Α3/ 
Φ.70/68377/27.11.2003 Απόφαση και ανακοινοποιήθηκε 
στο ορθό στις 22.12.2003. 

2. Η ως άνω Ομάδα Εργασίας θα συνεδριάζει τουλάχι¬ 
στον τέσσερις (4) φορές το μήνα. Σε περίπτωση συμμετο¬ 
χής σε λιγότερες συνεδριάσεις, η αποζημίωση περικόπτε¬ 
ται ανάλογα. Η κατά τα ανωτέρω καταβαλλόμενη αμοιβή 
δεν μπορεί να υπερβαίνει τις πενήντα (50) συνεδριάσεις 
ετησίως. 

Η απόφαση αυτή, η οποία ισχύει αναδρομικά από 
1.12.2003 μέχρι 31.12.2004, να δημοσιευθεί στην Εφημερί¬ 
δα της Κυβερνήσεως. 

Αθήνα, 2 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-Φ- 

Αριθ. ΥΠ Π Ο/ΔΙ ΝΕΣΑΚ/278/18639 (8) 

Α) Ανάκληση της ΥΑΥΠ ΠΟ/ΔΙΛΑΠ/Γ71858/38496/4.7.94 ΦΕΚ 
613/τ. Β7 8.8.94 ως προς τον χαρακτηρισμό ως διατηρη¬ 
τέου μνημείου τουβοηθητικού κτίσματος (αποθήκη) ιδιο¬ 
κτησίας Χρ. Χατζή στην πάροδο Προκοπίου 27 Β) Εμμονή 
στην παραπάνω απόφαση ως προς το χαρακτηρισμό του 
κτιρίου ιδιοκτησίας Χρ. Χατζή στηνπάροδο Προκοπίου 27 
στο Κοτρώνι Πατρών και ορισμός ζώνης προστασίας στα 
όρια ιδιοκτησίας όπως σημειώνεται στο συνημμένο τοπο- 
γραφικό διάγραμμα, με τα στοιχεία ΑΒΗΖΑ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο Φ.Ε.Κ. 137/Α/26.7.85». 

β) του Ν. 3028/2002 «Για την προστασία των Αρχαιοτήτων 
και εν γένειτης Πολιτιστικής Κληρονομιάς». 

γ) Του Ν. 2039/92 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώπης 
Φ.Ε.Κ. 61/Α/13.4.92). 

δ) του Π.Δ. 191/03 «Περί Οργανισμού του ΥΠ.ΠΟ.». 

2. Την Υ.ΑΥΠ.ΠΟ./Γ.ΝΟ.Σ./57631/21.11.97 (Φ.Ε.Κ. 1080/ 
τ.Β/ 5.12.97) με την οποίατροποποιείται η παρ. 8του άρθρου 
6 της Υ.Α ΥΠ.ΠΟ./Γ.ΝΟ.Σ/49095/30.10.91 (Φ.Ε.Κ. 987/τ. Β/ 
28.11.91). «Μεταβίβαση αρμοδιοτήτων Υπουργού και δικαι¬ 
ώματος» υπογραφής «Με εντολή Υπουργού» στους Γεν. 
Γ ραμματείς, Γ εν. Διευθυντές και Προϊσταμένους των Δ/νσε- 
ων, Τμημάτων και Γ ραφείων της Κεντρικής Υπηρεσίας του 
ΥΠ.ΠΟ. 

3. Την εισήγηση της Δ/νσης Νεώτερης και Σύγχρονης Αρ¬ 
χιτεκτονικής Κληρονομιάς και τα λοιπά στοιχεία του φακέ¬ 
λου. 

4. Την ομόφωνη γνωμοδότηση του Κεντρικού Συμβουλίου 
Νεωτέρων Μνημείων του ΥΠ.ΠΟ με αριθμό 2/29.1.2004, 
αποφασίζουμε: 

Α. Ανακαλούμε, τον χαρακτηρισμό ως διατηρητέου μνη¬ 
μείου του βοηθητικού κτίσματος (αποθήκη), ιδιοκτησίας 
Χρ. Χατζή στην πάροδο Προκοπίου 27, στο Κοτρώνι Πα¬ 
τρών, διότι δεν συνέτρεχαν οι προϋποθέσεις για το χαρα¬ 
κτηρισμό του κτίσματος. 

Β. Εμμένουμε στην ΥΑ ΥΠΠΟ/ΔΙΛΑΠ/Γ/1858/38496/ 
4.7.94 (ΦΕΚ 613/Β/8.8.94), μόνον ως προς τον χαρακτηρι¬ 
σμό του κτιρίου ιδιοκτησίας Χρ. Χατζή στην πάροδο Προ¬ 
κοπίου 27 στο Κοτρώνι Πατρών. 

Γ. Ορίζουμε, ως ζώνη προστασίαςτου κτιρίου ιδιοκτησίας 
Χρ.. Χατζή στην πάροδο Προκοπίου 27, στο Κοτρώνι Πα- 
τρών, στα όρια όρια της ιδιοκτησίας, όπως σημειώνεται στο 
συνημμένο τοπογραφικό διάγραμμα με τα στοιχεία Α, Β, Η, 
Ζ,Α. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 22/2004 (9) 

Καθιέρωση και έγκριση υπερωριακής νυχτερινής και εξαι¬ 
ρέσιμων ημερών εργασίας μόνιμου και ιδιωτικού δικαίου 
αορίστου χρόνου προσωπικού του Δήμου για το έτος 
2004. 

Ο ΔΗΜΑΡΧΟΣ ΠΤΟΛΕΜΑΪΔΑΣ 

Έχοντας υπόψη: 

1. Τις διατάξεις του άρθρου άρθρο 16 του 3205/2003 «Μι- 
σθολογικές ρυθμίσεις λειτουργών και υπαλλήλων του Δη¬ 
μοσίου, ΝΠΔΔκαιΟΤΑ, μονίμων στελεχώντων Ενόπλων Δυ¬ 
νάμεων και αντιστοίχων της Ελληνικής Αστυνομίας του Πυ¬ 
ροσβεστικού και Λιμενικού σώματος και άλλες διατάξεις» 
που δημοσιεύθηκε στο ΦΕΚ 297Α/23.12.2004. 

2. Την 2/72757/022/31.12.2003 εγκύκλιο του Γενικού Λο¬ 
γιστηρίου του Κράτους σχετική με την παροχή οδηγιών για 
την εφαρμογή των διατάξεωντου Ν. 3205/2003 

3. Τις διατάξεις της παραγρ. 10 του άρθρου 12 του Ν. 
2503/97 σύμφωνα με την οποία προκειμένου περί υπαλλή¬ 
λων ΟΤΑ αρμόδιος για την έκδοση της απόφασης έγκρισης 
υπερωριακής απασχόλησης και απασχόλησης κατά τις Κυ¬ 
ριακές και εξαιρέσιμες ημέρες ή τις νυχτερινές ώρες είναι ο 
οικείος Δήμαρχος 

4. Την 11/2004 απόφαση του Δημοτικού Συμβουλίου η 
οποία εστάλη στην Περιφέρεια Δυτικής Μακεδονίας προ¬ 
κειμένου να επικυρωθεί και με την οποία καθιερώνεται για 
μέροςτου προσωπικού τηςΔ/νσης Περιβαλλοντικών και Τε¬ 
χνικών Υπηρεσιών, όπως ειδικότερα σ’ αυτήν αναφέρεται, 
ότι θα απασχολείται και κατά τις Κυριακές ή τις ημέρες αρ¬ 
γίας λόγω συνθηκών λειτουργίας και λόγω του είδους και 
της μορφής της εργασίας σύμφωνα με τις διατάξεις του άρ¬ 
θρου 23 του Ν. 1735/87 ή σε 12 ώρη βάση και για όλες τις 
ημέρες του μήνα όπως η Υπηρεσία Καθαριότητας. 

5. Τον Κανονισμό Καθαριότητας ο οποίος ψηφίσθηκε με 
την 492/1999 Απόφαση Δημοτικού Συμβουλίου , σύμφωνα 
με τις διατάξεις του άρθρου 37 του Π.Δ/τος410/95Δ.Κ.Κ. 

6. Το γεγονός ότι απαιτείται πρόσθετη και υπερωριακή 
απασχόληση του προσωπικού για την κάλυψη των παρακά¬ 
τω αναγκών του Δήμου μας 

• Για την αποκομιδή των απορριμμάτων και τη συνεχή λει¬ 
τουργία της Υπηρεσίας Καθαριότητας κατά τα οριζόμενα 
στον Κανονισμό Λειτουργίας της. 

• Γιατην κάλυψη εποχιακών αναγκών, όπως η άμεση απο¬ 
κατάσταση και επισκευή των οδοστρωμάτων η οποία επι¬ 
βάλλεται να γίνεται κατά τους θερινούς μήνες ή η αντιμε¬ 
τώπιση δύσκολων καιρικών φαινομένων κατά το χειμώνα 
που απαιτεί την επιφυλακή επι 24ώρου βάσεως. 

• Το κλάδεμα των δέντρων, τη φροντίδα, διατήρηση και 
συντήρηση του πρασίνου της πόλης και όλων των δημοτι¬ 
κών διαμερισμάτων, για τις δενδροφυτεύσεις ή την αντικα¬ 
τάσταση ή κοπή επικίνδυνων ή κατεστραμμένων και γηρα- 
σμένων δέντρων για ποτίσματα και προστασία. 


• Για τη διαμόρφωση πλατειών , πάρκων και κοινοχρή¬ 
στων χώρων. 

• Την καθαριότητα και συντήρηση της τεχνικής υποδο¬ 
μής. 

• Την συντήρηση τωνχώρωντου νεκροταφείου των οδών 
καθώς και των υποστρωμάτων και πεζοδρομίων. 

• Τις διάφορες εκδηλώσεις του Γ ραφείου Περιβαλλοντι¬ 
κής Αγωγής (περιβάλλον, ημερίδες, εκθέσεις, Ανοιχτό-Λαϊ¬ 
κό Πανεπιστήμιο) για τη διοργάνωση πολιτιστικών, ψυχα¬ 
γωγικών, επετειακών και κοινωνικών εκδηλώσεων την υλο¬ 
ποίηση επιμορφωτικών και εκπαιδευτικών προγραμμάτων. 

• Για τον έλεγχο της άσκησης υπαίθριου εμπορίου και 
λειτουργίας των εμποροπανηγύρεων. 

• Για τη διανομή προσκλήσεως επίδοση εγγράφων, προ¬ 
σφορά εργασίας κατά τη διάρκεια των συνεδριάσεων του 
Δημοτικού Συμβουλίου που γίνονται εσπευσμένα. 

• Για κατάρτιση στρατολογικών πινάκων, εγγραφές, δια¬ 
γραφές κλπ στους Η/Υπου λόγω φόρτου εργασίας και εξυ¬ 
πηρέτησης πολιτών δεν μπορούν να πραγματοποιηθούν 
στο ωράριο εργασίας. 

7. Το συνολικό αριθμό των υπηρετούντων μονίμων υπαλ¬ 
λήλων κατά κλάδο που είναι 

• ΠΕ - Μηχ/κών Περιβ/ντος ένας (1) 

• ΠΕΙ - Δ/κών, πέντε (5) 

• ΠΕ3 - Πολ. Μηχ/κών, τέσσερις (4) 

• ΠΕ4 - Αρχιτεκτ., ένας (1) 

• ΠΕ5 - Ηλ/γων και Μηχ/γων Μηχ/κών, τέσσερις (4) 

• ΠΕ6 - Τοπογρ. Μηχ/κών, τέσσερις (4) 

• ΠΕ9 - Γεωλόγων, ένας (1) 

• ΠΕ11 - Πληροφορικής, ένας (1) 

• ΤΕ3 - Τεχνολ.Πολιτ. Μηχ/κών, δύο (2) 

• ΤΕ13 -Τεχνολ. Γεωπόνων, δύο (2) 

• ΤΕ19 - Πληροφορικής, ένας (1) 

• ΔΕΙ - Δ/κών, είκοσι έξι (26) 

• ΔΕ2 - Εποπτών, ένας (1) 

• ΔΕ5 - Εργοδηγών, ένας (1) 

• ΔΕ6 - Σχεδιαστών, ένας (1) 

• ΔΕ 15 - Εισπρακτόρων, δύο (2) 

• ΔΕ23 - Δημοτική Αστυνομία, δύο (2) 

• ΔΕ24 - Ηλ/γων, τρεις (3) 

• ΔΕ26 - Μηχ/των, τρεις (3) 

• ΔΕ28 - Χειριστών Μηχ/των, ένας (1) 

• ΔΕ29 - Οδηγών, είκοσι δύο (22) 

• ΔΕ30 - Τεχνιτών, δέκα (10) 

• ΔΕ38 - Χειριστών Η/Υ, ένας (1) 

• ΥΕ1 - Κλητήρων, τρεις (3) 

• ΥΕ2 - Επιστατών, δύο (2) 

• ΥΕ16-ΕργατώνΠάρκων, Καθαριότητας, Καθαρίστριες 
σαράντα τρεις (43) 

7. Τις εισηγήσεις των Προϊσταμένων, της Δ/νσης Περι¬ 
βαλλοντικών Υπηρεσιών, του Τμήματος Περιβάλλοντος του 
Τμήματος Προσωπικού και Διοίκησης, Του Τμήματος Κα¬ 
θαριότητας, του Τμήματος συντήρησης Δημοτικών Εγκα¬ 
ταστάσεων, του Τμήματος Συντήρησης και Κίνησης οχημά¬ 
των σχετικά με την υπερωριακή απασχόληση του μόνιμου 
προσωπικού, αποφασίζουμε: 

Εγκρίνουμε και καθιερώνουμε υπερωριακή, νυχτερινή και 
εξαιρέσιμων ημερών εργασία μέσα στα όρια που προβλέ¬ 
πουν οι κείμενες διατάξεις για το έτος 2004 ως εξής: 

I. Για το εργατοτεχνικό προσωπικό του τμήματος Περι¬ 
βάλλοντος (γραφείο, Πάρκων και Δενδροστοιχιών - νεκρο¬ 
ταφείων-οδών). 

Α. Για πέντε (5) μονίμους υπαλλήλους και έναν (1) Αορί¬ 
στου Χρόνου κλάδου ΥΕ16 Εργατών Πάρκων για εργασία 
Κυριακών και εξαιρέσιμων πέραν της υποχρεωτικής ή προς 

συμπλήρωση της υποχρεωτικής εβδομαδιαίας από 6η πρω¬ 
ινή έως 22ώρα πεντακόσιες εξήντα ώρες (560). 

Β. Υπερωριακή απογευματινή εργασία μέχρι 22ή ώρα πέ¬ 
ραν της υποχρεωτικής για πέντε (5) μονίμους υπαλλήλους 
και έναν (1) Αορίστου Χρόνου κλάδου ΥΕ16 Εργατών Πάρ¬ 
κων τετρακόσιες ώρες (400) και για έναν (1) υπάλληλο κλά¬ 
δου ΤΕ13 Τεχνολόγων Γεωπόνων τετρακόσιες ώρες (400). 

II. Για το προσωπικό του τμήματος καθαριότητας 

Για δώδεκα(12) υπαλλήλους κλάδου ΥΕ16 Εργατών κα¬ 
θαριότητας είκοσι τρεις χιλιάδες ώρες (23.000) νυχτερινής 
απασχόλησης εργασίμων ημερών προς συμπλήρωση της 
εβδομαδιαίας υποχρεωτικής και για έναν (1) υπάλληλο κλά¬ 
δου ΥΕ2 Επιστατών δύο χιλιάδες ώρες (2000) νυχτερινής 
απασχόλησης εργασίμων ημερών προς συμπλήρωση της 
εβδομαδιαίας υποχρεωτικής. 

Για Υπερωριακή απογευματινή εργασία μέχρι 22η ώρα 
πέραν της υποχρεωτικής για τριάντα(3) υπαλλήλους κλά¬ 
δου ΥΕ16 Εργατών Καθαριότητας εξακόσιες (600) ώρες για 
δύο (2) υπαλλήλους κλάδου ΥΕ2 Επιστατών τριακόσιες 
ώρες (300) για έναν (1) υπάλληλο κλάδου ΔΕ2 Εποπτών Κα¬ 
θαριότητας εκατό (100) ώρες και για έναν (1) υπάλληλο 
κλάδου ΤΕ13 Τεχνολόγων Γεωπόνων εκατόν (100) ώρες. 

Για νυχτερινή απασχόληση εργασίμων ημερών από 22η 
μέχρι 6η πρωινή πέραν της υποχρεωτικής για τριάντα (30) 
υπαλλήλους κλάδου ΥΕ16 Εργατών Καθαριότητας χίλιες 
ώρες (1.000) ώρες για έναν (1) υπάλληλο κλάδου ΥΕ2 Επι¬ 
στατών εκατόν πενήντα (150) ώρες και για έναν (1) υπάλλη¬ 
λο κλάδου ΔΕ2 Εποπτών Καθαριότητας εκατό (100) ώρες. 

Για εργασία Κυριακών και εξαιρέσιμων πέραν της υπο¬ 
χρεωτικής ή προς συμπλήρωση αυτής από 6η πρωινή έως 
22η ώρα για έξι (6) υπαλλήλους κλάδου ΥΕ16 Εργατών Κα¬ 
θαριότητας δύο χιλιάδες (2.000), για έναν (1) υπάλληλο 
κλάδου ΥΕ2 Επιστατών τριακόσιες πενήντα ώρες (350) και 
για έναν( 1) κλάδου ΤΕ 13 Τεχνολόγων Γεωπόνων εκατόν πε¬ 
νήντα ώρες (150). 

Για εργασία Κυριακών και εξαιρέσιμων πέραν της υπο¬ 
χρεωτικής ή προς συμπλήρωση αυτής από 22η βραδινή 
έως την 6η πρωινή για δώδεκα (12) υπαλλήλους κλάδου 
ΥΕ16 Εργατών τέσσερις χιλιάδες (4000) και για έναν(1) 
υπάλληλο κλάδου ΥΕ2 επιστατών ή ΔΕ2 Εποπτών τετρακό¬ 
σιες (400). 

III. Για το Γ ραφείο Κίνησης Οχημάτων 

Για υπερωριακή απογευματινή εργασία μέχρι 22η ώρα 
για έναν (1) υπάλληλο κλάδου ΔΕ28 Χειριστών Μηχανημά¬ 
των Έργων τετρακόσιες ώρες (400), για έναν (1) υπάλληλο 
κλάδου ΔΕ26 Μηχανοτεχνιτών ή ΥΕ16 Βοηθών Μηχαν/των 
εκατόν πενήντα ώρες (150) για είκοσι έναν (21) υπαλλήλους 
κλάδου ΔΕ29 Οδηγών δύο χιλιάδες οκτακόσιες (2.800). 

Για νυχτερινή εργασία από 22η βραδινή έως 6η πρωινή 
προς συμπλήρωση της υποχρεωτικής εβδομαδιαίας για έξι 
(6) υπαλλήλους κλάδου ΔΕ29 Οδηγών δώδεκα χιλιάδες 
ώρες (12.000) για έναν (1) βοηθό τεχνίτη οχημάτων κλάδου 
ΥΕ16 οκτακόσιες ώρες (800). 

Γ ια εργασία Κυριακών και εξαιρέσιμων είτε καθ’ υπέρβα¬ 
ση είτε προς συμπλήρωση της υποχρεωτικής εβδομαδιαίας 
αυτής από 6η πρωινή μέχρι 22η βραδινή για έξι (6) υπαλλή¬ 
λους κλάδου ΔΕ29 Οδηγών δύο χιλιάδες ώρες (2000). 

Γ ια εργασία Κυριακών και εξαιρέσιμων είτε καθ’ υπέρβα¬ 
ση είτε προς συμπλήρωση της υποχρεωτικής εβδομαδιαίας 
από 22η βραδινή ως 6η πρωινή για έξι(6) υπαλλήλους κλά¬ 
δου ΔΕ29 δύο χιλιάδες (2000) και για έναν (1) υπάλληλο 
κλάδου ΔΕ26 Μηχ/των ή ΥΕ16 βοηθών Μηχ/των τετρακό¬ 
σιες ώρες(400). 

Γ ια υπερωριακή εργασία νυχτερινή πέραν του υποχρεω¬ 
τικού ωραρίου από 22η βραδινή μέχρι 6η πρωινή χίλιες 


ώρες (1000) για το σύνολο των είκοσι τριών υπαλλήλων 
κλάδων ΔΕ28, ΔΕ29, ΔΕ26, καιΥΕΙΘ. 

IV. Για το προσωπικό του Τμήματος Περιβάλλοντος και 
Πολεοδομίας 

Για υπερωριακή απογευματινή εργασία μέχρι 22η ώρα 
πέραν της υποχρεωτικής για οκτώ (8) υπαλλήλους κλάδων 
ΠΕ6 Τοπογρ ., ΠΕ3 Πολιτικών Μηχανικών, ΠΕ9 Γεωπόνων, 
ΠΕ5 Ηλεκτρολόγων Μηχ/κών, ΔΕ5 Εργοδηγών καιΔΕδ Σχε¬ 
διαστών χίλιες ώρες (1000). 

V. Γ ια το τμήμα Συντήρησης Δημοτικών εγκαταστάσεων 

Για υπερωριακή απογευματινή εργασία μέχρι 22η ώρα 

πέραν της υποχρεωτικής για τρεις (3) υπαλλήλους κλάδου 
ΔΕ24 Ηλεκτρολόγων χίλιες διακόσιες ώρες (1.200) για 
έντεκα (11) υπαλλήλους κλάδου ΔΕ30 Δομικών χίλιες δια¬ 
κόσιες ώρες (3.850) για ένα (1) υπάλληλο κλάδου ΤΕ3 Τε¬ 
χνολόγων για τριακόσιες πενήντα ώρες (350). 

Για υπερωριακή νυχτερινή εργασία από 22η ώρα βραδινή 
έως 6η πρωινή για τρεις (3) υπαλλήλους κλάδου ΔΕ24 Ηλε¬ 
κτρολόγων εξακόσιες ώρες (600). 

Γ ια εργασία Κυριακών και εξαιρέσιμων από την 6η πρωι¬ 
νή μέχρι 22η βραδινή είτε καθ’ υπέρβαση είτε προς συ¬ 
μπλήρωση αυτής για δύο (2) υπαλλήλους κλάδου ΔΕ24 
Ηλεκτρολόγων τριακόσιες πενήντα ώρες (350) για έναν(1) 
υπάλληλο κλάδου ΔΕ30 Ελαιοχρωματιστών εκατόν τριάντα 
τέσσερις(134) ,για τρεις (3) υπαλλήλους κλάδου ΔΕ30 Δο¬ 
μικών τετρακόσιες ώρες (400) ,για δύο (2) υπαλλήλους κλά¬ 
δου ΔΕ30 Ηλεκτροσυγκολλητών τριακόσιες (300), για έναν 
(1) υπάλληλο κλάδου ΔΕ30 Υδραυλικών εκατόν τριάντα 
ώρες( 130) για έναν υπάλληλο (1) κλάδου ΥΕ16 βοηθού 
υδραυλικού για εκατόν τριάντα ώρες (130). 

VI. Γιατο Διοικητικό Προσωπικό και κλητήρων 

Για δύο (2) κλητήρες κλάδου ΥΕ1 για υπερωριακή απο¬ 
γευματινή εργασία πέραν της υποχρεωτικής και μέχρι 22η 
βραδινή εφτακόσιες είκοσι ώρες, για έξι (6) υπαλλήλους 
κλάδου ΠΕΙ και ΔΕΙ τριακόσιες εβδομήντα δύο (372) ώρες. 

Ο αριθμός των υπαλλήλων και των ωρών καθορίζεται στα 
όρια των πιστώσεων του προϋπολογισμού με την παρούσα, 
μη επιτρεπομένης σε καμία περίπτωση της αύξησης των πι¬ 
στώσεων αυτών με οποιοδήποτε τρόπο στη διάρκεια του 
έτους. 

Το συνολικό ύψος των πιστώσεων του προϋπολογισμού 
για το έτος 2004 ανέρχεται στο 76437,22 ΕΥΡΩ. Η δαπάνη 
για τις ως άνω ώρες ανέρχεται στο συνολικό ποσό των 
75.000 ΕΥΡΩ και θα καλυφθεί από την πίστωση που έχει 
προβλεφθεί οτον Προϋπολογισμό του 2004. 

Ο αριθμός των υπαλλήλων και των ωρών υπερωριακής 
απασχόλησης θα καθορίζεται από τον Δήμαρχο σε συνερ¬ 
γασία με τους Δ/ντές και Προϊσταμένους ανάλογα μετις πα- 
ρουσιαζόμενες υπηρεσιακές ανάγκες και υπό την προϋπό¬ 
θεση ότι η υπερωριακή απασχόληση δεν θα υπερβαίνει τις 
εξήντα (60) ώρες απογευματινής εργασίας ανά υπάλληλο 
μηνιαίως. Ειδικά στην καθ’ υπέρβαση εργασία οι ώρες νυ¬ 
κτερινών, Κυριακών και εξαιρέσιμων ημερών δεν μπορεί να 
υπερβούντις δεκαέξι (16) ώρες Κυριακών και εξαιρέσιμων 
ημερών. 

Η προκύπτουσα σχετική δαπάνη δεν μπορεί σε καμία πε¬ 
ρίπτωση να υπερβαίνει κατά μήνα το ένα δωδέκατο (1/12) 
του εγγεγραμμένων στον προϋπολογισμό πιστώσεων του 
Δήμου. 

Οι δαπάνες υπερωριακής, νυχτερινής και Κυριακών ή 
εξαιρέσιμων ημερών που θα πραγματοποιηθούν το τελευ¬ 
ταίο δίμηνο του έτους μπορούν να επιβαρύνουν τον προϋ¬ 
πολογισμό του επομένου έτους υπό την προϋπόθεση ότι 
έχουν προβλεφθεί οι σχετικές πιστώσεις στον προϋπολογι¬ 
σμό του οικονομικού έτους 2004 κατά το οποίο ενδεχομέ- 

νως δε θα καταστεί για διάφορους λόγους δυνατή η πλη¬ 
ρωμή τους. 

Η παρούσα δεν μπορεί να έχει αναδρομική ισχύ πέραντου 
μηνάς από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πτολεμαΐδα, 19 Ιανουάριου 2004 
Ο Δήμαρχος 

ΓΡΗΓΟΡΙΟΣ ΤΣΙΟΥΜΑΡΗΣ 
-♦- 

Αριθ. 722 (10) 

Μεταβίβαση αρμοδιοτήτων και δικαιώματος υπογραφής 
στους Αντιπρυτάνεις του Ιονίου Πανεπιστημίου, Προέ¬ 
δρους Τμημάτων. 

Ο ΠΡΥΤΑΝΗΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη τις διατάξεις: 

1. α) Του άρθρου 11, παρ. 3, εδ.ζ, του Ν. 1268/82 «Γιατη 
δομή και λειτουργία των ΑΕΙ» ΦΕΚ 87/82. 

β) Του άρθρου 3 του Ν. 2083/92, σε συνδυασμό με τις δια¬ 
τάξεις του άρθρου 1, παρ. 1, βτου Ν. 2188/94. 

γ) Του Π.Δ. 83/84 «Περί ιδρύσεως ... Ιονίου Παν/μίου ...». 

δ) των Π.Δ. 302/85 και Π.Δ. 107/88 «Τροποποίηση διατά¬ 
ξεων του ΠΔ 83/84». 

2. Την 3828/Β2/19.1.2004 απόφαση του Υπουργού Εθνι¬ 
κής Παιδείας και Θρησκευμάτων, περί εκλογής Πρυτανικών 
Αρχών του Ιονίου Παν/μίου, που δημοσιεύθηκε στο ΦΕΚ 
19/τ. ΝΠΔΔ/23.1.2004, με την οποία διαπιστώνεται η εκλο¬ 
γή Πρύτανη και Αντιπρυτάνεων στο Ιόνιο Πανεπιστήμιο. 

3. Την από 13.2.2004 απόφαση του Πρυτανικού Συμβου¬ 
λίου του Παν/μίου. 

4. Την ανάγκη αποκέντρωσης για την ταχύτερη διεκπε¬ 
ραίωση των διοικητικών - οικονομικών - τεχνικών θεμάτων 
του Ιονίου Πανεπιστημίου. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Μεταβιβάζουμε στους Αντιπρυτάνεις και Προέδρους των 
Ακαδημαϊκών Τμημάτων του Ιδρύματος την άσκηση των 
ακολούθων αρμοδιοτήτων και το δικαίωμα υπογραφής, ως 
εξής: 

Α. Στον Αντιπρύτανη Ακαδημαϊκών Υποθέσεων και Προ¬ 
σωπικού. 

1. Της εποπτείας για την εύρυθμη λειτουργία των Ακαδη¬ 
μαϊκών Τμημάτων και των Υπηρεσιών του Πανεπιστημίου. 

2. Του συντονισμού των διατμηματικών ενεργειών και 
πρωτοβουλιών για ακαδημαϊκά ζητήματα. 

3. Θεμάτων των ενγένει Ακαδημαϊκών Υποθέσεων καθώς 
και όλων των θεμάτων που αφορούν διαπανεπιστημιακές, 
ελληνικές και διεθνείς, σχέσεις και συνεργασίες. 

4. Θεμάτων οργάνωσης και λειτουργίας προπτυχιακών 
σπουδών, προγραμμάτων και κανονισμού σπουδών. 

5. Θεμάτων που σχετίζονται με τις αρμοδιότητες της Επι¬ 
τροπής Μεταπτυχιακών Σπουδών και γενικά με τις μετα¬ 
πτυχιακές σπουδές του Παν/μίου. 

6. Θεμάτων σχετικών με Πανεπιστημιακά συγγράμματα 
και Εκδόσεις. 

7. Θεμάτων εποπτείας, οργάνωσης και λειτουργίας της 
Βιβλιοθήκης. 

8. Της υπογραφής αποφάσεων για τη χορήγηση εν γένει 
αδειών των μελών ΔΕΠ του Παν/μίου, καθώς και εκπαιδευ¬ 
τικών αδειών, χρηματοδότησης ταξιδιώντου ανωτέρω προ¬ 


σωπικού για ακαδημαϊκούς και ερευνητικούς σκοπούς, σε 
εκτέλεση αποφάσεωντων Αρμοδίων Συλλογικών Οργάνων. 

9. Θεμάτων Δημοσίων σχέσεων και εκδηλώσεων του Πα¬ 
νεπιστημίου. 

10. Πράξεων διορισμού του Διοικητικού Προσωπικού και 
του ΕΤΕΠ. 

Β. Στον Αντιπρύτανη Οικονομικού Προγραμματισμού και 
Ανάπτυξης. 

1. Της Οικονομικής Διαχείρισης και αξιοποίησης της Πε¬ 
ριουσίας του Πανεπιστημίου. 

2. Της Εποπτείας δωρεών και Κληροδοτημάτων του Πα¬ 
νεπιστημίου. 

3. Συμβάσεων του Πανεπιστημίου που συνάπτονται για 
προμήθειες ή εργασίες με απευθείας ανάθεση ή διαγωνι¬ 
σμό άνω των 12.000 ευρώ μετά από απόφαση του αρμοδί¬ 
ου οργάνου. 

4. Πράξεων για την έγκριση και εκτέλεση δαπανών μέχρι 
του ποσού των 5.000 ευρώ γιατις λειτουργικές ανάγκες των 
Τμημάτων και υπηρεσιών του Πανεπιστημίου. 

5. Της Εκκαθάρισης των πάσης φύσεως Δαπανών και της 
Υπογραφής όλων των Χρηματικών Ενταλμάτων και Χ.Ε.Π. 
μαζί με τον Προϊστάμενο της Οικονομικής Διαχείρισης του 
Ιονίου Πανεπιστημίου, του τακτικού προϋπολογισμού, πλην 
των Χρηματικών Ενταλμάτων που εκδίδονται σε βάρος των 
Πιστώσεωντου Προϋπολογισμού Δημοσίων Επενδύσεων. 

6. Υπογραφής Συμβάσεων άνω του ποσού των 12.000 ευ¬ 
ρώ για πρόσληψη προσωπικού με ανάθεση έργου, μετά από 
απόφαση του αρμοδίου για τη πρόσληψη οργάνου. 

7. Υπογραφής Διακηρύξεων μειοδοτικών ή πλειοδοτικών 
διαγωνισμών για προμήθειες ή εργασίες, μισθώσεων και εκ- 
μισθώσεων. 

8. Της συγκρότησης επιτροπών για διεξαγωγή διαγωνι¬ 
σμών ή παραλαβής των ειδών από διαγωνισμούς. 

Γ. Προέδρους Τμημάτων 

1. Της υπογραφής της περίληψης των προκηρύξεων για 
πλήρωση θέσεων ΔΕΠ, ΕΤΕΠ, ΕΕΔΙΠ, ΠΔ407/80 του Τμή¬ 
ματος (η προκήρυξη υπογράφεται από τον Πρύτανη). 

Σε κάθε έγγραφο που υπογράφεται σύμφωνα με την πα¬ 
ρούσα απόφαση πρέπει να αναγράφεται πριν την ιδιότητα 
και την υπογραφή του υπογράφοντος οι λέξεις «ΜΕ ΕΝΤΟ¬ 
ΛΗ ΠΡΥΤΑΝΗ». 

Ο Πρύτανης δικαιούται σε κάθε περίπτωση να ασκήσει ο 
ίδιος όλες τις παραπάνω κατά την κρίση του εκχωρηθείσες 
αρμοδιότητες. 

Σε περίπτωση απουσίας ή κωλύματος του Αρμόδιου Αντι- 
πρύτανη οι παραπάνω αρμοδιότητες ασκούνται από τον 
Πρύτανη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κέρκυρα, 19 Φεβρουάριου 2004 
Ο Πρύτανης 

ΔΗΜΗΤΡΙΟΣ ΤΣΟΥΓΚΑΡΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Η Φ. 88029/22184/03/6.2.2004 Υπουργική απόφαση που 
δημοσιεύθηκε στο ΦΕΚ 330/11.2.2004/τ. Β διορθώνεται ως 
προς την ημερομηνία έκδοσής της: 

από το λανθασμένο: «Φ. 88029/22184/03/6.9.2004» 

στο ορθό: «Φ. 88029/22184/03/6.2.2004». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




